Ervaar avontuur soos nog nooit vantevore.
Waterpark Klouterpaleis Mini-Gholf Winkels & Restaurante Besienswaardighede Kontak Seefront Seefront Solders
Ervaar die opwinding van blitsvinnige, seepgladde glybane.
Die Seefront Pretpark pronk met 'n splinternuwe waterpark – 'n droom vir waterliefhebbers en die perfekte plek om van die warm somerson te ontsnap. As jy waaghalsig voel, is ons waterwurms nét die regte ding vir jou!
Geleë binne die Seefront Pretpark, beloof hierdie ruim speelarea ure se genot vir babas, kleuters én tieners! Met allerhande klim-, swaai-, gly- en hangaktiwiteite, is hierdie area spesiaal ontwerp om kinderontwikkeling aan te moedig, terwyl kinders terselfdetyd hulself gate uit geniet.
Geleë binne die Seefront Pretpark, bied ons mini-gholfbaan 'n genotvolle uitstappie vir die hele gesin. Ons twee splinternuwe nege-putjiebane, sal amateur- en ervare spelers uitdaag!
R20 per person vir 9 putjies
Tel: 044 601 7255
As deel van ons toewyding om jou die lekkerste moontlik vakansie te bied, het ons gesorg vir 'n klein winkelsentrum met 'n verskeidenheid winkels, restaurante en kuierplekke.
Verhitte Swembad Wellness world
Nie lief vir koue water nie? Moenie bekommerd wees nie! Ons swembad se temperatuur is tussen 30-35°C, wat dit perfek maak vir daardie effense koelerige lente- en herfsdae – óf selfs 'n winterwegbreek. Geniet die see-uitsig saam met familie en vriende terwyl jy gebruik maak van die heerlike swembadgeriewe.
R20 per persoon vir ATKV gaste (wat woon op die oord)
R30 per persoon
Maandag – Sondag
Sodat jy die perfekte balans kan handhaaf, bied ons jou gesondheidsfasiliteite wat jou ontspanne en vars sal laat voel tydens jou vakansie saam met ons. Buiten die swembad, het ons ook 'n splinternuwe gimnasium met die nuutste toerusting, water aerobics, persoonlike afrigters en 'n biokinetikus.